**MEMO**

**Siseministeeriumi ning Eesti Linnade ja Valdade Liidu alaline elanikkonnakaitse, kriisideks valmisoleku ja siseturvalisuse töörühm.**

|  |  |  |  |  |
| --- | --- | --- | --- | --- |
| |  |  | | --- | --- | |  |  | | **Kellele:** Siseministeeriumi ning Eesti Linnade ja Valdade Liidu alaline elanikkonnakaitse, kriisideks valmisoleku ja siseturvalisuse  töörühm  **Kellelt:** Martin Tulit, Siseministeeriumi kodakondsuspoliitika ja kodanikuühiskonna osakonna juhataja  **Koostamise kuupäev:** 28.03.2024  **Teema:** Kogukondade ja KOV koostöö kriisideks valmistumisel, info KÜSK taotlusvoorust EKK tugevdamiseks. | | |

1. **TEEMA/PROBLEEMI LÜHIKIRJELDUS**

**Kogukonnakeskne valitsemisviis**

Kogukonnakeskne valitsemisviis on seatud Sidusa Eesti arengukava ja Siseturvalisuse arengukava strateegiliseks eesmärgiks.

Kogukonnakeskne valitsemisviis kui mudel on see viis, kuidas tagada inimeste heaolu „kurjade“ probleemide ja kriisisituatsioonide keskel, tehes seda omavahelise koostöö abil kohalike omavalitsuste ja kogukondade ning teiste osalistega. Kogukonnakeskne lähenemisviis kui valitsemisviis tähendab kohaliku omavalitsuse territooriumil paiknevate isikute (juriidilised ja füüsilised) süsteemset ja püsivat võrgustikupõhist kaasamist: kaasamist nii teavitamise, konsulteerimise, ühiste arutelude kuni ühise otsustamise ehk koosloome vormis. Kaasamise vorm sõltub konkreetsest juhust ja eesmärgist. Oluline on, et kaasatud isikutele on algusest peale teada, millises vormis neid konkreetsel juhul kaasatakse, vältimaks pettumust, kus osapooled ootasid koosloomet, kuid kaasaja pidas silmas konsulteerimist

Perioodil 2023–2026 on Siseministeeriumi strateegilisteks partneriteks kogukonnakeskse valitsemisviisi juurutamisel:

* EESTI KÜLALIIKUMINE KODUKANT
* MTÜ EESTI RAHVAÜLIKOOLIDE LIIT KOOSTÖÖS MTÜ-GA MAAKONDLIKUD ARENDUSKESKUSED

Mõlemad partnerid viivad ellu piirkondlikele kogukondadele suunatud praktilisi tegevusi kogukonnakeskse valitsemisviisi rakendamiseks. Tegevuste tulemusena on suurenenud kogukondade kaasatus ja osalus kohaliku elu ja heaolu kujundamisel ning otsuste tegemises. **Kuna kogukondadel on ka oluline roll kriisidega toimetulekus, siis on partnerluse eesmärgiks tõsta kogukondade teadlikkust ja valmisolekut kriisides hakkama saamisel, sh KOV-ide teadlikkust kogukondade kaasamise võimalustest.**

**Kodanikuühiskonna innovatsioonifond**

Olulise uue algatusena käivitus 2023. aastal kodanikuühiskonna innovatsioonifond, **mille strateegiline eesmärk on suunata kohalikke omavalitsusi ja kogukondi looma ja arendama kaasavaid koostöö- ja kaasamisvorme**. Samuti on selle eesmärk edendada osalusdemokraatiat ning toetada elanike heaolu, turvatunnet ja koostööd inimeste ja ametkondade vahel.

Julgeolekuolukorrast tingituna **toetati 2023. aastal elanikkonnakaitse ja selle võimekuse tõstmist kohalikul tasandil.** Sihtasutus Kodanikuühiskonna Sihtkapitali (KÜSK) koordineeritavast fondist on samade eesmärkide tarbeks võimalik raha taotleda ka 2024. aastal. Fondi eelarve on 875 000 eurot ja toetusi oli võimalik taotleda igast kohalikust omavalitsusest.

Innovatsioonifondiga toetame:

* kohaliku tasandi elanikkonnakaitse vajaduste väljaselgitamist
* konkreetsete elanikkonnakaitse vajaduste rahastamist

**2024. a taotlusvoor avaneb eelduslikult maikuus.**

1. **ETTEPANEKUD TÖÖRÜHMA OTSUSTEKS**

* Võtta esitatud info teadmiseks
* ELVL-il jagada liikmeskonnas oma kanalite kaudu infot kogukonnakeskse valitsemisviisi võimaluste ning kodanikuühiskonna innovatsioonifondi kohta.

1. **VAJADUSEL LISADOKUMENDID (koostatud analüüs, kokkuvõte jms)**

** **